104 



lábai feketék ; szárnyain a bordaér és a szárny jegye barnás- 

 feketék ; csápjai 22 izülékűek 15. pygmaeus L. 



24 (23). Potroha 2— 3-ik szelvényének oldalait egy-egy czitromsárga 

 folt, a 4— 7-ik szelvények hátsó szélét széles czitromsárga 

 szalag és a 8-iknak két oldalát ugyanily színű folt ékesíti; 

 feje, az előmellkas egy része, és lábai czitrom sárgák ; rendesen 

 czitromsárga a pajzs is, ha pedig ez fekete, ebben az esetben 

 csak a potroh 6-ik szelvénye sárga szalagos, míg a 2—5 és 

 7— 8-ik csak oldalain sárga ; a szárny jegye és borda-ere 

 czitromsárga; csápjai 20 izülékűek 16. pulcher lischh. 



I. A csápok végeiken lassanként vékonyodnak. 



1. Cephus compressus Fabr. 



Fekete, fényes, rövid szürkés selyemszerű pelyhes szőrű ; 

 csápjai feketék, 22 izülékűek, meglehetősen rövidek ; mellkasa 

 fekete, az előmellkas hátsó szélén, kivált a hímnél, igen keskenyen 

 sárga szegélyű ; a hátsó lábszárak közepén alul két tövis van ; 

 állkapcsai és szárnyai töve sárgák ; szárnyai átlátszók, szivárvány- 

 színbe játszók, ereik és a jegy barnásak. 



A nőstény : potroha narancssárga, az első ós utolsó szelvény 

 fekete ; lábai feketék, az első és középső pár szárai fehéressárgák, 

 hátulsó lábszárai végükön fehéresek. — Hossza 7 mill. 



A him : potroha narancssárga, a két első szelvény fekete, 

 az utóbbinak hátsó széle keskenyen sárgával van beszegve; lábai 

 sárgák, az első pár láb csipői és a hátsókon egy folt, feketék. — 

 Hossza 6 mill. 



Elsőkori életmódját Go ur e au (Annál. Soc. Entom. de Francé. 

 Sér. 3. tom. VI. 1858. Buliét p. CCXXXl.) és Rogenhofer 

 (zool.-bot. Gesellsch. XHI. p. 1335.) ismertették meg. Szerintök e 

 darázs kártékony álczája a körtefák egy éves hajtásában él és 

 annak belét eszi meg. Hossza 7 mill., sárgás, feje kissé sötétebb, 

 alul barnás, állkapcsai barnák, végeiken feketék, háromfogúak ; a 

 háromszögalakú szájvédő mellett egy kicsiny, látszólag két izülékű 

 csáp látszik s e mellett egy kis, kerekded, fekete szem. Áprilisban 

 bebábozódik és a darázs május közepén kel ki. Élősdije a Pimpla 

 stercorator Grav. fürkésző-darázs. 



Hazája Franczia-, Olasz- és Németország, Svájcz, Ausztria, 

 Dalmátország és Afrikában Berberia. Magyarországból csak egy him 

 példányunk van, mely valószínűleg Budapest környékéről való. 



